stanford-oval/wikipedia huggingface dataset:
אי סוגיאמה

| --- | --- |

 לידה:  5 ביולי 1975 (בת 49) טוקיו, יפן
 מדינה:  יפן יפן
 מקום מגורים:  קאנאגאוואה, יפן
 גובה:  1.63 מטר
 יד חובטת:  ימין
 פעילות כמקצוענית:  1992–2009 (כ־17 שנים) 
 סה"כ פרסים שצברה:  8,128,126 דולר אמריקאי 
 יחידים
 מאזן קריירה:  492–419 
 דירוג שיא:  8 (9 בפברואר 2004)
 זכיות בטורנירים:  7 (6 WTA ו-1 ITF)
 זוגות
 מאזן קריירה:  566–295 
 דירוג שיא:  1 (23 באוקטובר 2000)
 זכיות בטורנירים:  42 (38 WTA ו-4 ITF)
 שיאי גראנד סלאם
 זכיות 0
 אליפות אוסטרליה הפתוחה:  רבע גמר (2000)
 אליפות צרפת הפתוחה:  סיבוב רביעי (1995, 2000, 2003)
 וימבלדון:  רבע גמר (2004)
 אליפות ארצות הברית הפתוחה:  סיבוב רביעי (2003, 2004)
 
אָי סוּגִיָאמָה (ביפנית: 杉山愛; נולדה ב-5 ביולי 1975) היא טניסאית עבר יפנית, מהטובות והפופולריות במזרח הרחוק. סוגיאמה נולדה בטוקיו וכיום מתגוררת במושבה קאנגוואה שביפן. דורגה בשיאה (9 בפברואר 2004) במקום השמיני בעולם ביחידות, ובמקום הראשון בעולם בזוגות (23 באוקטובר 2000).
תחילת הקריירה

אי סוגיאמה החלה את דרכה בגיל צעיר בהדרכתה של אימה פוסקו, שהיא עצמה מדריכת טניס מקצועית באקדמיה "פלאם אינטרנשיונל לטניס" ביפן. במאי 1991, דורגה סוגיאמה במקום הראשון בעולם לנוער ובשנת 1992 החלה לשחק טניס מקצועי, כשמארגני טורניר טוקיו היוקרתי העניקו לה כרטיס חופשי למוקדמות, שם היא הודחה כבר בסיבוב הראשון. פריצתה הראשונה החלה כאשר העפילה בשנת 1993 מהמוקדמות לטורניר וימבלדון, וכבר אז הוכיחה כי מעבר להיותה טניסאית יחידים מצוינת, היא גם הולכת לכבוש את סבב הזוגות.
כבוד יפני

במהלך השנים, הפכה סוגיאמה הצעירה לכוכבת גדולה ביפן, בעיקר עם זכיתה בשנת 2000 בטורניר הזוגות של אליפות ארצות הברית הפתוחה. היא דורגה באותה שנה גם במקום הראשון בעולם בסבב הזוגות, והמשיכה לקטוף עוד מספר לא מבוטל של תוארי זוגות נחשקים. בשנת 2003 התחברה סוגיאמה לטניסאית המוכשרת קים קלייסטרס (בלגיה), וביחד הן זכו בשנת 2003 בטורנירי הזוגות בווימבלדון וברולאן גארוס (בנוסף לעוד 6 תוארי זוגות נוספים). אי גם הוכיחה את עצמה לא פעם גם בטורנירי היחידים, כאשר קטפה שישה תוארי WTA, כאשר היוקרתיים שביניהם הם מוסקבה ב - 1999, וטורניר לינץ ב - 2003.
המשך הקריירה

סוגיאמה המשיכה לשחק בטורנירים השונים, אך לא באותה ההצלחה הן בטורנירי היחידים וגם בטורנירי הזוגות. תוארה האחרון של אי היה בגולד קוסט (אוסטרליה) בתחילת 2004. בשנת 2009 הכריזה סוגיאמה על פרישתה מטניס מקצועי.
רשימת תארים

בסך הכול מחזיקה אי סוגיאמה בשישה תוארי יחידים בקריירה וב-36 תוארי זוגות.
להלן תוארי היחידים של סוגיאמה:
1997 - אליפות יפן הפתוחה בטניס, (טוקיו)
1998 - גולד קוסט (אוסטרליה), אליפות יפן הפתוחה בטניס (טוקיו)
2003 - סקוטסדייל (ארצות הברית), ג'נראלי ליידיז לינץ (אוסטריה)
2004 - גולד קוסט (אוסטרליה)
אייל שטרכמן

אייל שטרכמן (נולד ב-21 ביוני 1989) הוא כדורגלן ארגנטינאי ממוצא יהודי המשחק, בעמדת החלוץ.
קריירה

שטרכמן התחיל את הקריירה שלו במחלקת הנוער של טאז'רס, ממנה עבר לוולס סארספילד, בה הבקיע 42 שערים ב-50 הופעות בקבוצת הנוער.
בקיץ 2008 חתם בריבר פלייט, כאשר על פי ההסכם תרוויח ולס 40% מדמי ההעברה עתידית למועדון אירופי. בריבר פלייט, שיחק בעיקר בקבוצת המילואים ובקבוצת הנוער.
באוגוסט 2009, חתם שטרכמן במכבי חיפה מליגת העל ובזכות מוצאו היהודי, אינו נחשב לזר. ב-23 בספטמבר 2009, רשם את משחקו היחיד בקבוצה במסגרת גביע הטוטו נגד הפועל פתח תקווה, בו שיחק 55 דקות. בנוסף, היה
שטרכמן בסגל הקבוצה במשחקי שלב הבתים של ליגת האלופות נגד באיירן מינכן ויובנטוס.
בינואר 2010 חזר לארגנטינה וחתם באינסטיטוטו. ב-7 בפברואר 2010, רשם את הופעת הבכורה שלו בקבוצה בניצחון 0–1 נגד אינדפנדיינטה ריבדביה.
ב-20 ביולי 2010, חתם בארחנטינוס ג'וניורס, אלופת ארגנטינה.
בינואר 2011 חתם באמלק מליגת העל האקוודורית. ב-15 באפריל 2011, הבקיע את שער הבכורה שלו בקבוצה בניצחון 0–3 נגד אינדפנדיינטה דל ואיה.
באוגוסט 2011 הושאל לפרו קאריל אואסטה מליגת המשנה הארגנטינאית.
באוגוסט 2012 חתם בלאונס נגרוס UdeG מליגת העל המקסיקנית. במדי לאונס נגרוס, רשם 12 שערים ב-23 משחקים.
ב-28 ביוני 2013 חתם בקורדובה מהליגה הספרדית השנייה עד לסיום העונה, עם אופציה לשנתיים נוספות.
ב-8 בינואר 2014, חזר למקסיקו וחתם במרידה. במדי מרידה, שיחק שנה וכבש 3 שערים ב-20 משחקים.
ב-17 בינואר 2015, שטרכמן חזר לטאז'רס ששיחקה אז בליגה השלישית הפדרלית. בעונתו הראשונה, רשם את עונת השיא שלו בקבוצה וכבש 14 שערים ב-30 משחקים. במדי טאז'רס, שטרכמן רשם שתי עליות ליגה רצופות עד לליגת העל הארגנטינאית.
ב-23 בפברואר 2017 חתם באולימפו.
ב-14 בספטמבר 2017, הצטרף שטרכמן לאינדפנדיינטה ריבדביה, ממנה עבר לאלמגרו.
בפברואר 2020, חזר לישראל וחתם בסקציה נס ציונה. ב-3 ביוני 2020, שטרכמן הבקיע את שער הבכורה שלו בליגת העל בתיקו 2-2 נגד הפועל חדרה. בסיום העונה, ירדה נס ציונה לליגה הלאומית ושטרכמן שוחרר מהקבוצה. ב-5 בנובמבר 2020, הושאל להפועל בקעת הירדן מליגה א' דרום.
ב-16 באוגוסט 2023 עבר שטרכמן למכבי הרצליה.
במאי 2009, זומן לסגל נבחרת ישראל הצעירה, אך קבוצתו לא שחררה אותו.
הערות שוליים

↑  מיקי שגיא, אייל שטרכמן חתם באלופת ארגנטינה, באתר ynet, 21 ביולי 2010
אחסון נתונים דיגיטליים על גבי DNA

אחסון נתונים דיגיטליים על גבי DNA הוא ההליך של קידוד פענוח נתונים בינאריים לגדילים מסונתזים של DNA.
ל-DNA כמדיום אחסון יש פוטנציאל עצום עקב צפיפות האחסון הגבוהה שלו. הקוד הגנטי בכל אורגניזם יכול להיות שותף באחסון מידע וניתן להשתמש בביולוגיה סינתטית על מנת להנדס תאים.
הרעיון של DNA כבסיס למידע דיגיטלי הועלה ב-1959 על ידי הפיזיקאי ריצ'רד פיינמן, בשנות השישים הפיזיקאי הסובייטי מיכאיל סמוילוביץ' ניימן פרסם מאמרים בהם הוצג בין היתר הרעיון של אחסון ושליפת מידע על גבי DNA.
ב-1988 האמן ג'ו דייוויס יצר תמונה המאוחסנת ברצפי DNA. ב-2007 נוצר באוניברסיטת אריזונה מכשיר המקודד חוסר התאמה בגדילי DNA.
ב-2012 ג'ורג' צ'רץ' וסרי קוסורי, גנטיקאים מאוניברסיטת הרווארד הצליחו לקודד ספר בעל 52 אלף מילים על גבי גדיל DNA.
הערות שוליים

↑  Feynman's Talk, www.zyvex.com
אולסטייט (מותג רכב)

ערך זה עוסק ב"אולסטייט (מותג רכב)" ששווק על ידי רשת "סירס". אם התכוונתם לפירוש אחר, ראו .
שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

קטנוע "אולסטייט" מתוצרת "קושמן", שנת 1956
 נתונים כלליים
 חברת אם:  Sears, Roebuck and Company
 בעלות:  Sears, Roebuck and Company
 אנשי מפתח:  Robert E. Wood
  
 אתר רשמי
 
אולסטייט (מותג רכב) (באנגלית: Allstate) היה מותג של כלי רכב אמריקאים ששווקו על ידי רשת סירס (אנ') (שם רשמי: Sears, Roebuck and Company) אשר פעל בין השנים 1926 – 1995 בארצות הברית.
שווקו קטנועים, אופנועים, ומכוניות שהוצאו מכמה יצרנים ותויגו מחדש עם המותג "סירס אולסטייט".
בין המותגים ששווקו ברשת: קטנועי "Cushman (company)" (אנ'), קטנועי וספה מתוצרת פיאג'ו האיטלקית, טוסטוסים, ואופנועים מתוצרת היצרנית האוסטרית "Puch" (אנ') (שם רשמי: "Puch AG & Co KG") והיצרנית האיטלקית "Gilera" (אנ').
בנוסף שווקו מכוניות מתוצרת קייזר-פרייזר: דגם אולסטייט, שווק בין השנים 1952–1953 ודגם "אולסטייט דה-לוקס".
היסטוריה > "סירס"

"סירס", היא רשת חנויות כלבו שהוקמה על ידי ריצ'רד וורן סירס (אנ') ואלווה קרטיס רובוק (אנ') בשנת 1893 בשם: "Sears, Roebuck & Company". בשנת 1895 הצטרף לשותפות ג'וליוס רוזנוולד. הפעילות מוקמה במגדל ויליס שיקגו, אילינוי, וב"Hoffman Estates, Illinois" (אנ') באילינוי.
החברה הוגדרה כחברה לקטלוג להזמנת דואר והחלה לפתוח מוקדי קמעונאות בשנת 1925.
היסטוריה > "Allstate"

במהלך השנים השתמשה "סירס" בשם המותג "Allstate" במגוון רחב של מוצרים המיועדים לתחום המסחר, החל במצתים וכלה במנועי רכב שנבנו מחדש.
המותג "Allstate" החל בשנת 1925 כחלק מההתמודדות הלאומית לציון מותג הצמיגים החדש של "סירס". 937,886 אנשים הגישו בסך הכל 2,253,746 שמות. הרשומות הגיעו מכל מדינה וב-25 שפות שונות. הנס סימונסון מביסמרק, קיבל פרס כספי בסך 5,000 דולר עבור הצעתו לשם: Allstate.
בשנת 1926 אימצה "סירס" את הסימן המסחרי "Allstate" לשימוש ראשוני בצמיגים וצינורות רכב. הצמיגים שהובטחו לנסיעה של 12,000 מיילים הפכו למותג בקטלוג ובחנויות הקמעונאיות החדשות "Sears, Roebuck and Co" (שנפתחו לראשונה בשנת 1925).
"סירס" הקימה את חברת הביטוח "Allstate" ב-17 באפריל שנת 1931. "Allstate" הציעה תעריפים נמוכים, הזמינים ללקוחות באמצעות מכירות באמצעות דואר ישיר (קטלוגים של "Sears") ובאמצעות דוכני מכירות בחנויות "Sears". בסופו של דבר "Allstate" התרחבה לביטוח כנגד שריפות.
נקודת השיא של המותג "Allstate" הגיעה בשנות ה-50 של המאה ה-20 ובשנות ה-60 של המאה ה-20, כאשר המותג הופיע על מגוון רחב של מוצרים, כולל פתיחת דלתות מוסך, מטפי כיבוי אש, מנועי פגזים וחניונים. במהלך השנים הללו חגורות הבטיחות הקדמיות, תנורי החימום, מכשירי הרדיו והמזגנים הפכו לציוד סטנדרטי במכוניות, סירס הציעה שורה שלמה של אביזרים נלווים תחת המותג "Allstate".
בשנת 1952 הציגה סירס את רכב האולסטייט. הדגם שנבנה על ידי תאגיד קייזר-פרייזר, הגיע בדגם הסטנדרט (1,395 דולר) ודגם דה-לוקס (1,796 דולר), הדגמים הגיעו עם בחירה של מנועי ארבעה או שישה צילינדרים אופציונליים. כל המכוניות הגיעו עם אחריות של 90 יום. מכירות מאכזבות גרמו לדגמי אולסטייט להיעלם מחנויות "סירס" לאחר 1953.
בסוף שנות השישים של המאה ה-20, סירס הגדילה את שם המותג "Allstate" לביטוח, צמיגים וסוללות רכב (National Tire and Battery (אנ')). עד שנות ה-70 של המאה ה-20, "סירס" כבר לא השתמשה במותג "Allstate" ברשת. בשנת 1995, "Allstate" הפכה להיות עצמאית לחלוטין לאחר שסירס חילקה את יתרת המניות שלה לבעלי המניות של "סירס", והסתיים הקשר של 75 שנה לחברה עם המותג שיצרה.
ממותגי "דו גלגלי" ששווקו באמצעות "Allstate" > קטנועי "קושמן"

קטנוע "קושמן", 3 כ"ס שנת 1948 (מספר קטלוגי "811.30").
קטנוע "קושמן" 4 כ"ס, בין השנים 1951 – 1958 (מספר קטלוגי "811.40").
קטנוע "קושמן" 3 כ"ס, שנת 1951 (מספר קטלוגי "711.30").
קטנוע "קושמן", שנת 1958 (מספר קטלוגי "811.94300").
ממותגי "דו גלגלי" ששווקו באמצעות "Allstate" > קוצב לב "קושמן"

קוצב לב דגם "Jetsweep", שווק בין השנים 1957 – 1960.
טוסטוסים, אופנועים מתוצרת "Puch" (אנ')

חברת "Puch" האוסטרית הייתה בבעלות התאגיד תעשייתי אוסטרי שטייר דיימלר פוך שבסיסו בעיר שטייר שבאוסטריה.
מטה ומפעל החברה מוקמו בגראץ אוסטריה.
היצרנית "Puch" ייצרה: מכוניות, אופניים, טוסטוסים ואופנועים.
שווקו בין השנים 1954 – 1969.
בין השנים 1954 – 1966 שווקו בשם "Allstate".
בין השנים 1967 – 1969 שווקו בשם "Sears".
אופנועים מתוצרת "Gilera" (אנ')

שווקו בין השנים 1966–1969 בשם "Sears".
דגם מנוע 1 צילינדרים, מחזור ארבע פעימות, 106 סמ"ק, משודך לתמסורת 4 מהירויות.
דגם מנוע 1 צילינדרים, מחזור ארבע פעימות, 124 סמ"ק, משודך לתמסורת 5 מהירויות.
וספות מתוצרת "פיאג'ו"

דגמי וספה בשם "Allstate" שווקו בין השנים 1951–1966.
דגמי 125 סמ"ק שווקו בין השנים 1951–1965.
דגם 125 סמ"ק שווק בשנת 1966, נמכר בשם "סיירס".
דגם 150 סמ"ק שווק בשנת 1966, נמכר בשם "סיירס".
מבחר תמונות מכלי רכב "אולסטייט"

קטנוע "אולסטייט" מתוצרת "קושמן"
אופנוע "אולסטייט" דגם "Puch 250 SGS", שנת 1965
אופנוע "אולסטייט" דגם "Puch 250 SGS", שנת 1965
מכונית אולסטייט, שנת 1952
ראו גם

אולסטייט
הערות שוליים

↑  קטלוג דו-גלגליים "סירס אולסטייט" searsallstateriders.com
↑  "אולסטייט" הוצאו למכירה על ידי רשת "Sears" chicagokenny.com/the-allstate-automobile-sold-by-sears
↑  "אולסטייט" searsarchives.com/brands/allstate
↑  "אולסטייט - ביטוח רכב  cars.usnews.com/cars-trucks/car-insurance
↑  אולסטייט תוצרת קייזר-פרייזר, בין השנים 1952-1953 auto.howstuffworks
↑  אולסטייט מתפצלת chicagotribune.com/news/ct-xpm-1995-03-31
דגם אופנוע "Puch 100A Allstate"
אייל שומבורג

| אייל שומבורג |
| --- | --- |
 אייל שומבורג בגן החיות של ברלין.1911
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: אייל רוסרבוס
מין:: אייל שומבורג
שם מדעי
 Rucervus schomburgki ‏בליית, 1863

הפרט המפוחלץ במוזיאון להיסטוריה של הטבע בפריז
אייל שומבורג (שם מדעי: Rucervus schomburgki) הוא מין נכחד מהסוג אייל רוסרבוס במשפחת האייליים. אייל זה היה אנדמי לתאילנד. המין תואר על ידי אדוארד בלית' ונקרא על שמו של סר רוברט הרמן שומבורג, שהיה הקונסול הבריטי בבנגקוק בשנים 1857-1864.
מאפיינים

אייל זה דמה במראהו לברסינגה. אורך גופו היה 180 ס"מ, גובה הכתף שלו היה 104 ס"מ, אורך זנבו היה 10.3 ס"מ ומשקלו היה בין 100-200 ק"ג. פרוותו הייתה חומה כהה וחלקיו התחתונים היו בהירים יותר. חלקו התחתון של זנבו לבן והייתה לו רעמה קצרה. לזכרים היו זוג קרניים מסועפות דמויות-סל, שעליהן כל החידודים הראשיים עונפו. עובדה זו גרמה לכך שיהיו לו 33 נקודות על הקרניים ואורכו של החלק החיצוני היה 88 ס"מ. לנקבות אין קרניים.
אייל שומבורג היה מצוי בערבות ביצתיות עם עשב גבוה, קנים ושיחים במרכז תאילנד, במיוחד בעמק נהר צ'או פראיה ליד בנגקוק. האייל נמנע מצמחייה עבותה. הם חיו בעדרים שכללו זכר אחד, כמה נקבות והצאצאים שלהן. למרות זאת, בזמן השיטפון בעונה הגשומה, העדרים נעו למקומות גבוהים יותר שיכולים להפוך לאיים. זה הפך אותם למטרה קלה עבור ציידים.
בסוף המאה ה-19 החלה בתאילנד הפקה מסחרית של אורז לשם ייצוא שהובילה להשמדת כל הערבות והביצות שהאייל הסתמך עליהן. לחץ אינטנסיבי של ציד לקראת סוף העשור הקטין את תפוצת המין עד להכחדתו.
אוכלוסיית הבר של איילי שומבורג נחשבה כנכחדה כתוצאה מציד בלתי מבוקר בשנת 1932, כשהפרט האחרון נהרג בידי שיכור בשנת 1938. המין נרשם כנכחד גם ב-2006 על ידי איגוד השימור העולמי. למרות זאת, כמה מדענים מחשיבים אותו כקיים. ידוע רק על פרט מפוחלץ אחד, שכיום הוא נמצא במוזיאון להיסטוריה של הטבע בפריז לאחר שחי בגן החיות באותה העיר עד 1868.
בשנת 1991, נמצאו קרניים של אייל שומבורג בחנות לרפואה סינית בלאוס. לורנט צ'אזי, אגרונום מטעם האומות המאוחדות, מאוחר יותר זיהה את הקרניים מתצלום שצילם וקבע שהן באו מאייל שומבורג. ייתכן שאייל שומבורג שרד בלאוס, אבל זה לא הוכח.
הערות שוליים

↑  אייל שומבורג באתר הרשימה האדומה של IUCN
אופלנד

ערך זה עוסק בחבל ארץ שוודי. אם התכוונתם לאחד ממחוזות נורווגיה, ראו .
| --- | --- |
סמל אופלנדסמל אופלנד
אבן רונית בסביבותיה של אופסלה
אבן רונית בסביבותיה של אופסלה
 מדינה:  שוודיה שוודיה
 מחוז:  אופסלה, סטוקהולם
 חבל ארץ:  סביאלנד סביאלנד
 ערים בחבל:  סטוקהולם, אופסלה, טבי, אופלנדס וסבי, לידיניה
 שטח:  12,676 קמ"ר
 אוכלוסייה:  ‏
  ‑ בחבל:  1,700,798 (31 בדצמבר 2020)
 קואורדינטות:  60°N 18°E﻿ / ﻿60°N 18°E﻿ / 60; 18 
  מפת מיקום  מפה מפורטת  מיקום אופלנד בשוודיה  he tabBackground:;tabBorder:#aaa;defaultTab:0;
אוּפְּלַנְד (Uppland) הוא אחד מחבלי שוודיה. החבל משתרע במזרח "ארץ סביאה", והוא המאוכלס ביותר מבין 25 חבלי הארץ ההיסטוריים שמרכיבים את ממלכת שוודיה.
זהו חבל שמזוהה בעיקר עם הארמונות, האחוזות, האבנים הרוניות ושרידי ההיסטוריה הרבים מספור שפזורים בו. הוא גובל מדרום בחבל סדרמנלנד ובאגם מלארן, ממערב בווסטמנלנד, מצפון-מערב בדלרנה, מצפונו ביסטריקלנד וממזרח משתרע הים הבלטי ובו איים רבים. שמו של החבל, "הארץ העילית", הוא במשמעות "צפונית למלארן".
החבל שטוח יחסית, והנקודה הגבוהה ביותר בו היא 118 מטר מעל פני הים. הוא מאופיין בהשפעותיהן של יריעת הקרח הקדומה והתרוממות פני הקרקע. תלוליות סחף ומורנות מעצבות את הנוף. היערות הם בעיקר של אורן ואשוחית.
החיה המסמלת את החבל היא עיטם לבן-זנב, המצוי בעיקר לאורך החוף הבלטי.
בחלקים הגבוהים של מערב אופלנד ישנם שרידי יישובים מתקופת האבן. לצדם, התופעה הארכאולוגית המרכיבה יותר מאחרות את נוף החבל היא שדות קבורה מתקופת הברזל. עידן הוויקינגים השאיר את חותמו בראש ובראשונה באמצעות מונוליתים שבהם חקוקות הקדשות רוניות. היישוב המסחרי הקדמון בירקה, שעל אי באגם מלארן, מייצג תקופה זו והוא ככל הנראה האתר הוויקינגי החשוב ביותר בסקנדינביה.
בימי הביניים כבר היו גבולות החבל כמעט זהים לאלה של ימינו. העיר החשובה סיגטונה, שנוסדה בסוף המאה העשירית, נעשתה מושב הארכיבישוף הראשון של שוודיה סביב שנת 1160, וב-1164 החליפה אותה אופסלה, שמאז שימשה כמרכזה של הדת הנוצרית בשוודיה. במהלך המאה ה-13 החלה סטוקהולם לצמוח. ב-1477 נוסדה אוניברסיטת אופסלה, והעיר עתידה לשמש מאז למשך מאות שנים כמרכז האינטלקטואלי של הממלכה. בתקופת האימפריה השוודית (1611-1718) צצו מבני אחוזות וארמונות רבים, והאצולה התרחבה. סטוקהולם גדלה במהירות. המאות ה-18 וה-19 היו בסימן הגידול המטרופוליטני האדיר, והתיעוש, שמראשיתו היה קשור בעיבוד ברזל, הטביע את חותמו על אופלנד.
אוסאמה הווסאווי

אוסאמה הווסאווי (בערבית: أسامة هوساوي; נולד ב-31 במרץ 1984) הוא כדורגלן עבר סעודי ששיחק בעמדת הבלם.
קריירת מועדונים

הווסאווי התחיל את הקריירה המקצועית שלו במחלקת הנוער של אל-ווחדה ממנה המשיך לקבוצה הבוגרת. בשנת 2008 חתם באל-הילאל בה שיחק ארבע עונות.
באפריל 2012 חתם באנדרלכט מליגת העל הבלגית מה שהפך אותו לסעודי הראשון שמשחק בליגה הבלגית. ב-25 באוגוסט 2012 הווסאווי שיחק את משחקו היחיד באנדרלכט במשחק הליגה נגד לובן.
בנובמבר 2012 חתם באל-אהלי תמורת 1.5 מיליון אירו. בשנת 2016 הווסאווי חזר לאל-הילאל תמורת 5.5 מיליון דולר.
ב-23 באוגוסט 2018 חתם באל-ווחדה, מועדון נעוריו.
ב-26 בדצמבר 2018 הודיע על פרישה מכדורגל בחשבון הטוויטר שלו.
קריירה בינלאומית

ב-11 באוקטובר 2006 הווסאווי ערך את הופעת הבכורה שלו בנבחרת ערב הסעודית בניצחון 0-5 נגד תימן. ב-2 ביוני 2008 הבקיע את שער הבכורה שלו בנבחרת בניצחון 1-4 נגד לבנון.
הווסאווי השתתף עם הנבחרת שלוש פעמים בגביע אסיה בשנים 2007, 2011 ו-2015. הווסאווי משמש גם כקפטן הנבחרת.
תארים

ליגת העל הסעודית: 2009/2010, 2010/2011, 2016/2017
גביע כתר הנסיך: 2008/2009, 2009/2010, 2010/2011, 2011/2012
גביע המלכים: 2017
הסופר קאפ הבלגי: 2012
ליגת העל הסעודית: 2015/2016
גביע כתר הנסיך: 2016/2017
הגביע הסעודי: 2016
אי פוקלנד המערבי

| --- | --- |

אי פוקלנד המערבי במבט מסביבת האי קפל
 נתונים גאוגרפיים
 מיקום:  האוקיינוס האטלנטי 
 קואורדינטות:  51°47′51″S 60°07′55″W﻿ / ﻿51.7975°S 60.131944444444°W﻿ / -51.7975; -60.131944444444
 שטח:  4,531±0 קילומטר רבוע
 גובה מרבי:  הר אדם
 נתונים מדיניים
 מדינה:  הממלכה המאוחדת 
 אוכלוסייה:  127 (2012)
 אזור זמן:  UTC-3
 
 
השועל המאלוויני האחרון ככל הידוע נהרג על אי פוקלנד המערבי
אי פוקלנד המערבי (באנגלית: West Falkland, בספרדית: Gran Malvina) הוא האי השני בגודלו באיי פוקלנד הנמצאים בדרומו של האוקיינוס האטלנטי. שטחו הוא 4,531 קמ"ר בקירוב (5,143 קמ"ר כולל האיים הקטנים והזעירים הנמצאים סביבו). זהו אי הררי המופרד מאי פוקלנד המזרחי בתעלת פוקלנד.
היסטוריה

למרות שהעגינה המתועדת הראשונה של ספינה באיי פוקלנד הייתה באי המערבי הוא יושב בשלב מאוחר מאוד. נוכחותם של השועלים המאלווינים רומזת על התיישבות של ילידים מיבשת אמריקה אך לא נמצאו עדויות נוספות לנוכחותם. מגלי ארצות בשנים המוקדמות גילו סירות קאנו לחופי האי אך לא ידעו לומר בוודאות אם היו אלה מהגרים או רק סירות שנסחפו לאזור מפטגוניה הקרובה.
עד שנת 1867 לא היה ידוע על מתיישבים הגרים באי פוקלנד המערבי. ממשלת בריטניה החליטה באותה שנה להציע קרקעות בשכירות בתנאים משתלמים במיוחד וכל השטחים שהוצעו אוכלסו עד שנת 1868.
הפעילות הצבאית באי פוקלנד המערבי במלחמת פוקלנד הייתה קטנה מזו שבאי המזרחי בגלל ההתמקדות בעיר הגדולה סטנלי. פוקס ביי, פורט הווארד והאי פבּל היו תחת כיבוש ארגנטינאי אחרי הפלישה וספגו כמה הפצצות מהים והאוויר של ספינות בריטיות. מטוסים ארגנטינאים רבים הופלו מעל שאג קוב שבאי אחרי קרבות אוויר בהם ניצחו הבריטים. מבצע "קַנְבֵּלוֹ" נערך באי והפלישה לאי פבל הפכה לפרק בהיסטוריה של הכוחות המיוחדים של הצבא הבריטי.
אחרי המלחמה הוצבו כוחות בשני קצוות האי. על הר אליס הנמצא ליד פורט אלבמרל שבדרום האי הוקם בסיס אחד, והבסיס השני הוקם על הר ביירון שבצפון.
מבנה פנים

באי מתגוררים פחות מ-200 תושבים המפוזרים בהתיישבויות קטנות על קו החוף. ההתיישבות הגדולה ביותר, פורט הווארד בחוף המזרחי ויש בה שדה תעופה. התיישבויות הנמצאות באי הן: אלבמארל, צ'רטרס, דונוס הד, פוקס ביי, פוקס ביי מערב, היל קוב, פורט סטפנס ורוי קוב. רובן מחוברות בכביש ושדות המראה ונחיתה נוספים נמצאים בחלק מההתיישבויות. האוכלוסייה מנתה 265 תושבים בשנת 1986 אך ירדה משמעותית ומנתה בשנת 2012 125 תושבים בלבד. אחד הגורמים האפשריים לירידה זו היא פיתוח האי המזרחי בכלל, ובירת האיים הנמצאת עליו, סטנלי, בפרט, ב-25 השנים האחרונות. ההתיישבויות באי נחשבות חלק מאזור הספר שמחוץ לעיר סטנלי המכונה "מחנה" (באנגלית:"Camp").
באזור הצוקים בדרום האי יש בקתה יחידה המכונה "בקתתו של דוד טום" על ידי תושבי האי.
בשנת 2007 החליטה הממשלה על הפעלת מעבורת בין שני האיים. המעבורת שהחלה את פעילותה בסוף שנת 2007 שטה מפורט הווארד לניו הייבן וחזרה.
גאוגרפיה

אי פוקלנד המערבי הררי יותר משכנו המזרחי. רצועת ההרים הגדולה ביותר, הרי הורנבי, מתחילה בצפון ונגמרת בדרום ומקבילה למצר פוקלנד. הר אדם, הגבוה ביותר באי מתנשא לגובה של 700 מטרים. הנקודה הדרומית ביותר באי היא כף מרדית'. הנקודה הקיצונית בדרום מערב נקראת קאלם הד (מילולית: "ראש רגוע" באנגלית). בדרום האי יש צוקים רבים. במערב האי שני מפרצים גדולים - מפרץ המלך ג'ורג' ומפרץ המלכה שארלוט, וכן יש חופים חוליים עם מים נקיים וצלולים, דיונות של חול ועשב גבוה.
באיי פוקלנד יש מגוון של סלעים שונים במקומות שונים. הקוורציטים בסטנלי ופורט סטפנס שבאי המזרחי עמידים יותר מהסלעים הנמצאים בפוקס ביי. הרי הורנבי שליד תעלת פוקלנד עברו שינויים שנבעו מפעילות של כוחות טקטוניים של עלייה וקיפול.
בעלי חיים

באי יש כבשים, פינגווינים, ואוכלוסייה גדולה של עופות ממשפחת הקורמורניים. עופות מים נוהגים להגיע לצוקים שבדרום האי. מקום משכנם של פילי הים באי הוא החופים המערביים.
במאה ה-19 שכנו באי גם עדרי סוסים ובקר, ארנבות, סוג מסוים של ארנבונים וחזירי בר, אך כמובן כולם הובאו לאי על ידי בני האדם. מספריהם ירדו משמעותית אחרי שבעל החיים העיקרי הרווחי לתושבים, הכבש, תפס את מקומם. השועל המאלוויני, יליד האי, נכחד מהאי בשנת 1876 בקירוב אחרי שמינו איים על עדרי הכבשים וניצוד על ידי האוכלוסייה המקומית.
כלכלה

ענף התעשייה המוביל באי הוא רעיית כבשים. דיג הוא ענף פופולרי גם כן, בעיקר בנהרות ווארה (אחד מכינוייו של השועל המאלוויני) וצ'רטרס.
אילוף

עמוד מספר הדרכה למאלפי סוסים.
אילוף בעל חיים הוא יצירת שינוי התנהגותי מותנה של בעל חיים אינדיבידואלי, כדי להפחית את ההימנעות הטבעית שלו מבני אדם, להקנות לו את היכולת לסבול נוכחות של בני אדם, וללמדו לעשות משימות עבור האדם.
אילוף אינו ביות. ביות בעלי חיים הוא שינוי גנטי קבוע של שושלת צאצאים המוביל לנטייה תורשתית להגיב בשלווה לנוכחות אנושית. אילוף עשוי להינתן לחיה מבויתת, כגון אילוף כלבים, או לחיה לא מבויתת, כגון דב. פילים הודים, המשרתים את האדם, הם מאומנים אך לא מבויתים. הם נתפסים בטבע למטרת שירות האדם.
איבאן ארד

| --- | --- |

 לידה:  2 בינואר 1936 בודפשט, ממלכת הונגריה 
 פטירה:  24 ביוני 2019 (בגיל 83) וינה, אוסטריה 
 מדינה:  הונגריה, אוסטריה 
 השכלה:  האוניברסיטה למוזיקה ואמנויות הבמה של וינה (1961)  האקדמיה למוזיקה פרנץ ליסט בבודפשט (1956) 
 מעסיק:  האוניברסיטה למוזיקה ואמנויות הבמה של וינה 
 מספר צאצאים:  5 
 פרסים והוקרה:  אות הזהב לשירות העיר וינה (2001)  פרס פרנץ ארקל (2010)  פרס וינה למוזיקה (1986)  מדליית הכסף הגדולה להוקרה על שירות הרפובליקה האוסטרית (2001)  פרס בארטוק-פאסטורי (1993) 
 www.ivan-eroed.at
 
איבאן ארד (בהונגרית: Erőd Iván; בודפשט, 2 בינואר 1936 – וינה, 24 ביוני 2019) היה מלחין ופסנתרן יהודי-הונגרי-אוסטרי. בשנים 1951–1956 למד בבודפשט באקדמיה למוזיקה ע"ש פרנץ ליסט אצל פאל קדושה. במהלך המרד ההונגרי היגר לאוסטריה בשנת 1956, שם המשיך את לימודיו באוניברסיטה למוזיקה ואמנויות הבמה של וינה. הוא הצליח כפסנתרן וכמלחין אופרות, מוזיקה קאמרית ועוד, עם אלמנטים של סריאליזם, עם מוזיקה עממית הונגרית וג'אז. תחילה היה פרופסור לתורת המוזיקה ולהלחנה באוניברסיטה למוזיקה בגראץ (1967–1989), ואחר כך פרופסור להלחנה באקדמיה למוזיקה בווינה משנת 1989. בשנת 2010 הוענק לו פרס פרנץ ארקל.
הוא נכדו של זמר האופרה הבריטון ברנאט ניי. איוואן ארד הוא ניצול שואה.
קורות חיים

ארד נולד בבודפשט במשפחה יהודית ולמד באקדמיה למוסיקה ע"ש פרנץ ליסט אצל פאל קדושה (פסנתר) ואצל פרנץ סבו (קומפוזיציה). הוא היגר לאוסטריה בשנת 1956 ולמד שם באקדמיה למוזיקה בווינה, אצל ריכרד האוזר (פסנתר) וקרל שיסקה (קומפוזיציה). הוא קיבל תעודות בפסנתר ובהלחנה בשנת 1961.ארד למד כמה שיעורי קיץ בסמינר הקיץ למוזיקה חדשה בדרמשטאדט, ולמד אצל אדוארד שטוירמן ולואיג'י נונו. בשנת 1960 פתח בקריירה כפסנתרן וניגן באירופה ובמזרח הקרוב.
בין השנים 1962–1968 היה קורפיטיטור יחיד באופרה של וינה ובפסטיבל וינה (Wiener Festwochen). בין השנים 1967–1989 לימד תורת המוזיקה והלחנה באוניברסיטה למוזיקה בגראץ (Universität für Musik und darstellende Kunst Graz) ומאוחר יותר לימד באקדמיה למוזיקה בווינה, תחילה כאורח בהוראת טונזאץ (הרמוניה ונגד), ומשנת 1989 כפרופסור. תלמידיו כללו את גאורג פרידריך האס, גרהרד פרסנט ויוהנס מריה סטאוד.
חייו

אחיו וסביו של ארד גורשו ונרצחו באושוויץ בשנת 1944. הוא שרד את השואה וברח מהונגריה לאחר אירועי 1956. התחתן בשנת 1969 ונולדו לו חמישה ילדים, ביניהם אדריאן, בריטון, ולאונרד, נגן הבסון בתזמורת הסימפונית של רדיו וינה. ארד נפטר מסיבוכים של אירוע מוחי בווינה.
יצירותיו

מבחינה סגנונית, המוזיקה של ארד הושפעה בתחילה מהונגרים כמו בלה ברטוק וזולטאן קודאי. לפני הגירתו ובמהלך לימודיו בווינה הוא התעניין בדרקפוניה (שיטת שנים-עשר הטונים) של "בית הספר הווינאי השני" ו בסריאליזם. שלישיית הרוח שלו, אופוס 4 (1957, מתוקן 1987) וה-Ricercare ed Aria שלו, אופוס 11 לרביעיית כלי נשיפה (1965) מבוססים על מאזניים של שתים-עשרה צלילים, וכך גם האופרה הראשונה שלו, Das Mädchen, der Matrose und der Student (הנערה, המלח והסטודנט, 1960). הוא החל להלחין את האופרה השנייה שלו " Die Seidenraupen" (תולעי המשי) בשנת 1964 והשלים אותה בשנת 1968. היא הועלתה בבכורה בהצלחה במהלך פסטיבל וינה בתיאטר אנ דר וין עם הזמרות ג'נט פילו (Jeannette Pilou) ושל אוסקר צ'רוונקה (Oskar Czerwenka).
אופרת הילדים שלו פצפונת ואנטון, המבוססת על הרומן פופולרי מאת אריך קסטנר משנת 1931, הועלה לראשונה בשנת 2010 באוהל האופרה לילדים באופרה הממלכתית של וינה. האופרה קלן הציגה את הבכורה הראשונה בגרמניה בפברואר 2021, בהתאם לפרוטוקולים של מגפת הקורונה שנדרשו באותה עת. הביצוע של האופרה של קלן הוקלט בווידאו והועבר.
בשנות השבעים והשמונים הוא הושפע מג'אז ומבלוז, שנשמעים בקונצ'רטו לפסנתר שלו, אופוס 19, בשלישיית הפסנתר השנייה, אופוס 42 (1981/1982), ובסינפונטה מינסוטה אופוס 51. חלק מיצירותיו הקוליות רציניות יותר, כמו למשל Vier Gesange, אופוס 44 (1983), מחזור השירים Schwarzerde (אדמה שחורה) לבריטון ולתזמורת, אופוס 49 (1984-1985), והקנטטה ווקס (Voice of the Light), אופוס 56 (1988/1989).